Валери Иванов
Жребий

chitanka.info

„ХХ век е на разпокъсаните, а не на слабите и малодушните…“

Казал го е Жул Кларси… Не го познавам. И той мене.

Жребият беше странен.

Епохата ни отмина — ние също.

С души дребни и самочувствие всемогъщо — умирахме,

смъртоносно устреляни…

Нормално е —

на наивен народ:

подли политици,

суетни шизофреници,

кариеристи и егоцентрици —

абсолютно всевластна олигархия.

Родината клекна в епархия.

Някои гамени бягаха от полицията,

а през останалото време лежаха на друг гръб.

В слабата държава ни прилошаваше от безтегловност.

Безвъзвратни промени:

все повече жени — развратни, все повече мъже — обратни…

Докосването до демокрацията

по параболата на имитацията

ни доведе до абсурд —

космонавтите да приключват екскурзиите си в открития Космос

със закриването на няколко български правителства

и още едно,

което беше същото.

Това е Новата история — разголена, брутална и перверзна.

Кръжим по странна траектория — в познатата порочна бездна…

И нищо ново сред Всемира. И нищо ново под Небето.

Ще дойде Бог с тояжка от баира

и ще си върне с ресто — всичко взето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.